เรากินยาคุมแบบ21เม็ด (ไดแอน)กินมา7-8เดือน แล้วพอวันที่เราจะกินเม็ดที่ 20 (แต่ยังไม่ได้กิน) วันนั้นเราดันมีเพศสัมพันกับแฟน ไม่ได้ใส่ถุง แต่ไม่ทันเสร็จ แล้วหลังจากนั้นพอเรากินยาจนหมดแผงเราก็เลิกกินไปเลย ต่อมาปจด.ของเดือนนั้นก็มาปกติ แต่พอถัดมาอีกเดือน ปจด.ไม่มา มีเหมือนตกขาวแต่เป็นเลือดสีแดงๆออกมานิดเดียว มีสิทที่จะท้องมั้ยคะ
สวัสดีค่ะ หากทานยาคุมกำเนิดจนหมดแผงแล้ว และประจำเดือนได้มาแล้ว แสดงว่า ไม่มีการตั้งครรภ์เกิดขึ้น จากการมีเพศสัมพันธ์ในช่วงที่ทานยาคุมกำเนิดค่ะ และหากไม่ได้เริ่มทานยาคุมกำเนิดต่อ ประสิทธิภาพใหนารป้องกันการตั้งครรภ์จะหมดลงในทันทีค่ะ ดังนั้นการที่ประจำเดือนยังไม่มา อาจเกิดจาก1. การตั้งครรภ์ หากหลังจากประจำเดือนมาได้มีเพศสัมพันธ์อีก ก็จะมีโอกาสตั้งครรภ์ได้ แต่หากไม่ได้มีเพศสัมพันธ์อีก ก็จะไม่เกิดการตั้งครรภ์ค่ะ2. การทำงานของรังไข่และการตกไข่ยังไม่กลับมาเป็นปกติ ซึ่งโดยส่วนใหญ่ การตกไข่จะเกิดขึ้นประมาณ 2-3 สัปดาห์หลังจากหยุดทานยาคุม และประจำเดือนจะกลับมาหลังจากประจำเดือนครั้งสุดท้าย (ที่เป็นผลจากยาคุม) ที่ 4-5 สัปดาห์ แ่บางราย อาจเร็วหรือช้ากว่านี้ก็ได้3.การมีความเครียด การทำงานหนัก อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว ก็ทำให้ประจำเดือนมาช้าได้หากไม่ได้มีเพศสัมพันธ์ ก็จะไม่มีการตั้งครรภ์เกิดขึ้น ดังนั้น แนะนำให้รอประจำเดือนไปอีกซักระยะค่ะ การมีตกขาวมีเลือดออกมาเพียงนิดเดียวนั้น อาจเป็นเลือดออกช่วงไข่ตกก็ได้ หรืออาจเป็นอาการที่ประจำเดือนกำลังจะมาก็ได้ค่ะ